Microsoft แบ่งธุรกิจออกเป็น 3 ส่วนหลัก ได้แก่อะไรบ้าง
Microsoft แบ่งธุรกิจออกเป็น 3 ส่วนหลัก ได้แก่


1. Productivity and Business Process ประกอบด้วย การให้บริการ Software เกี่ยวกับการทำงาน เช่น Microsoft Office พวก Excel Words และ PowerPoint อีกทั้งยังมี MS Team ที่มา Disrupt ระบบการทำงานแทนที่พวก email และยัง Conference Call แบบ Zoom ได้ด้วย และยังมี LinkedIn เว็บไซต์เครือข่ายสังคมที่เน้นในด้านการทำงานเป็นหลัก (User ส่วนใหญ่จะเป็นอาจารย์ นักธุรกิจ เจ้าของบริษัท และสาขาอาชีพอื่น ๆ ที่กำลังมองหาคนที่เหมาะสมกับตำแหน่งงาน) โดยรายได้ส่วนนี้คิดเป็น 32% ของรายได้ทั้งหมด Microsoft เปลี่ยนเวอร์ชั่นเพื่อให้รองรับกับยุคปัจจุบันคือ Office 365 ด้วยการรวมหลายโปรแกรมเข้าด้วยกันและให้บริการในรูปแบบของ Subscription ซึ่งสามารถได้ผ่านหลากหลายอุปกรณ์ เช่น laptop tablet และ มือถือ


2. Intelligent Cloud ธุรกิจ Cloud ในชื่อ Azure ถือเป็น S-Curve ใหม่ของ Microsoft เป็นการบริการเกี่ยวกับโครงสร้างทาง IT ตั้งแต่ Platform ระบบเก็บข้อมูล ระบบรักษาความปลอดภัย และการให้บริการรูปแบบ License เพื่อพัฒนาระบบ IT โดยรายได้ส่วนนี้คิดเป็น 33% ของรายได้ทั้งหมด ธุรกิจนี้เข้ามา Disrupt ธุรกิจ Hardware ที่ใช้จัดเก็บข้อมูล ด้วยราคาที่ประหยัดและระบบที่ปลอดภัย ส่งผลให้การใช้งาน Flash Drive และ HDD ลดน้อยลง ในปัจจุบันผู้ให้บริการ Cloud ที่ใหญ่ที่สุดอยู่ที่ AWS (Amazon Web Sevices) เพราะเป็นผู้เริ่มต้นธุรกิจนี้เป็นคนแรก แต่ถ้าหากเทียบในแง่ของการเติบโต Azure สามารถโตได้เร็วกว่า และก้าวล่าสุดที่สำคัญคือการทำสัญญาให้บริการ Cloud Services กับกระทรวงกลาโหมสหรัฐเป็นระยะเวลา 10 ปี


3. More Personal Computing ธุรกิจนี้คือ Software Windows สำหรับคอมพิวเตอร์และ Hardware อื่น ๆ อย่างเช่น Laptop ภายใต้แบรนด์ Surface และเครื่องเกมอย่าง Xbox รายได้สวนนี้ 33%

รายได้ของ Microsoft
FY2018 : 110,360 ล้านดอลลาร์
FY2019 : 125,843 ล้านดอลลาร์
FY2020 : 143,015 ล้านดอลลาร์

จะเห็นได้ว่าธุรกิจส่วนใหญ่และรายได้เกือบทั้งหมดมาจากแพลตฟอร์มเพื่อช่วยในเรื่องการทำงานและเอกสาร เมื่อเกิดการระบาดโควิดส่งผลให้บริษัทต่าง ๆ ต้องปรับตัวหันมาทำงานในรูปแบบออนไลน์กันมากขึ้น และ Microsoft ก็เป็นตัวเลือกแรก ๆ ในการใช้งาน ตัวอย่างเช่น Microsoft Teams ที่เติบโตขึ้นอย่างก้าวกระโดด
ข้อมูลการเงินรายบริษัท,ข่าวเศรษฐกิจและการเงิน